สมมง สมการรอคอย งานประกาศรางวัล #YEntertainAwards2024xJisuLife

#Yentertainawards2024
#srchafreen‌ #GIRLFREEN 
#linglingkowng #ormkornnaphat 
#YokoApasra #FayePeraya #FayeYoko

🔗เรียกว่าสมมง สมการรอคอย สำหรับงานประกาศรางวัล “Y Entertain Awards 2024 presented by JisuLife ซึ่งจัดโดยบริษัท อสมท จำกัด (มหาชน) ร่วมกับ บริษัท โซนิกซ์ ยูธ จำกัด โดย ก้อง-ปิยะ เศวตพิกุล ณ True ICON Hall ICONSIAM โดยคุณจิราพร สินธุไพร รัฐมนตรีประจำสำนักนายกรัฐมนตรี พร้อมคณะผู้บริหาร อสมทให้เกียรติร่วมงาน

เปิดงานด้วยเสียงกรี๊ดดังสนั่นจากแฟนคลับที่มาร่วมงาน กับบรรยากาศช่วง Y Carpet ที่ยกทัพนักแสดงชื่อดังของวงการบันเทิงเดินมาแบบจัดหนัก จัดเต็ม โดยมีพิธีกรภาคสนาม ใบเตย พรพจี, ชมพู่ ธัณย์สิตา, สไปร์ ศมน, มาวิน แสงปราโมทย์ และ แบงค์ อนุสิทธิ รันสัมภาษณ์กันอย่างสนุกสนาน
เปิดเวทีอย่างอลังการด้วยการแสดง OPENING SHOW :   MULTIVERS OF Y รวมศิลปินสุดฮอตซีรีส์วาย ที่มาแรง อาทิ บอย-สมภพ โภคพูล, แอลม่อน-ภูมิสุวรรณ, โปรเกรส-ภาสวิชญ์, พี-เอกภพ, ป้าน-จิรโชติ, ปลาย-ฉัตริน, มิก-มณฑล, ท๊อป-ปิยวัฒน์, บิลลี่-ภัทรชนน, เบ้บ-ธนทัต, แม้ก-กรธัสส์, ณฐ-ณฐสิชณ์, พูห์-กฤติ, พาเวล-นเรศ, โอม-ภวัต, เล้ง, ธนพล, ฟอส, จิรัชพงศ์, บุ๊ค, กษิดิ์เดช ที่ผนึกกำลังสายวายถ่ายทอดการแสดงโชว์ออกมาได้สมบูรณฺแบบ

จากนั้นข้าสู่พิธีการประกาศรางวัล Y ENTERTAIN AWARDS 2024 Presented by JisuLife โดย 2 พิธีกร นุ้ย ธนวัฒน์ ประสิทธิสมพร และ ดาด้า วรินดา ดำรงผล กับการประกาศรางวัลแรก ได้รับเกียรติจาก นาเดีย - ภัทราร์ เกิดสังข์  นักเเสดงนำ Tiffany's Show Pattaya, เอสม่อน-กัญญ์วรา  แก้วจีน Miss Tiffany's Universe 2018 และ รองอันดับ 1 Miss International Queen 2018 เป็นผู้ประกาศรางวัล พร้อมการแสดง SPECIAL SHOW : “She Queen of the Kings” และประเภทรางวัลแห่งปี Best Production Team of the Year (ทีมผลิตสร้างสรรค์แห่งปี) ได้แก่ PIT BABE The Series
โดย รัฐมนตรีประจำสำนักนายกรัฐมนตรี คุณจิราพร สินธุไพร ให้เกียรติมาเป็นประธานมอบช่อดอกไม้ และแสดงความยินดีกับผู้ได้รับรางวัลแรก จากนั้นเป็นการประกาศรางวัล Best Y Series Director of the Year (ผู้กำกับยอดเยี่ยมแห่งปี) โดยมีผู้กำกับชื่อดัง พชร์ อานนท์, กอล์ฟ-ธัญญ์วาริน สุขะพิสิษฐ์, ต๊อบ-ชัยวัฒน์ ทองแสง เป็นผู้ประกาศรางวัล และรางวัล Best Y Series Director of the Year (ผู้กำกับยอดเยี่ยมแห่งปี) ได้แก่ นพณัช ชัยวิมล จากซีรีส์เรื่อง Last Twilight ภาพนายไม่เคยลืม

ต่อด้วยการประกาศรางวัล Best Series OST. of the Year (เพลงประกอบซีรีส์ยอดเยี่ยมแห่งปี) โดยผู้ประกาศรางวัลคือ ดัง-พันกร บุณยะจินดา, กำปั้น-กวินพนธ์ พาณิชย์พงส์ ซึ่งรางวัลนี้ตกเป็นของศิลปิน เจมีไนน์-โฟร์ท เพลง Re-Move on ลำดับต่อไปเป็นการประกาศรางวัล Y Star on Spotlight of the Year (นักฉกซีนแห่งปี) รางวัลสำหรับนักแสดงที่เรียกว่า ออกมาทีต้องไม่ธรรมดา ซึ่งผู้ประกาศรางวัลก็ไม่ธรรมดาเช่นกัน คือ เอแคลร์-จือปาก, โยชิ-รินรดา ธุระพันธ์, เต้ Powerpuff Gay, อาร์ต Powerpuff Gay โดยรางวัล Y Star on Spotlight of the Year (นักฉกซีนแห่งปี) ได้แก่ ก๊อตจิ-ทัชชกร บุญลัภยานันท์ และ กอล์ฟ-กิตติพัทธ์ ชลารักษ์ จากซีรีส์เรื่อง 23.5 องศาที่โลกเอียง

และแน่นอนมีนักฉกซีนแห่งปีแล้ว ก็ย่อมมีซีนยอดเยี่ยมแห่งปี รางวัล Best Scene of the Year (ซีน ยอดเยี่ยมแห่งปี) ได้คู่Y เบอร์แรก ๆ ของวงการ ให้เกียรติมาประกาศรางวัล นั่นคือ ออม-สุชาร์ มานะยิ่ง,   ติ๊นา-ศุภนาฎ จิตตลีลา โดยรางวัล Best Scene of the Year (ซีนยอดเยี่ยมแห่งปี) ตกเป็นของซีรีส์เรื่อง The Loyal Pin ปิ่นภักดิ์

หลังจากลุ้นกันระทึกกันมาได้สักพักแล้ว มาหยุดหายใจหายคอกับการแสดงโชว์ Y POWER จาก 2 ศิลปิน ซิน-ซิงกูล่าร์, ต้น- ธนษิต ที่มาพร้อมพลังเสียงสุดประทับใจ  จากนั้นเข้าสู่พิธีมอบรางวัลต่อ กับรางวัล Leading Boys’ Love Star of the Year (นักแสดงนำ Boys' Love แห่งปี) โดยศิลปินมากความสามารถ แพนเค้ก-เขมนิจ จามิกรณ์ เป็นผู้ประกาศรางวัล ซึ่งผู้ที่ได้รับรางวัลนี้ได้แก่ อัพ-ภูมิพัฒน์ เอี่ยมสำอาง จากซีรีส์เรื่อง MY STAND-IN ตัวนาย ตัวแทน มีฝ่ายชายแล้วก็ต้องมีฝ่ายหญิง ต่อด้วยการประกาศรางวัล Leading Girls’ Love Star of the Year (นักแสดงนำ Girls' Love แห่งปี) ซึ่งได้ ชาย- ชาตโยดม หิรัณยัษฐิติ รับหน้าที่ประกาศรางวัล โดยรางวัล  Leading Girls’ Love Star of the Year (นักแสดงนำ Girls' Love แห่งปี) ตกเป็นของ ออม-กรณ์นภัส เศรษฐรัตนพงศ์ จากซีรีส์เรื่อง The Secret of Us ใจซ่อนรัก
#YEntertainAwards2024xJisuLife #Yentertainawards2024 #srchafreen‌ #GIRLFREEN #linglingkowng #ormkornnaphat #YokoApasra #FayePeraya #FayeYoko